Был ҡала халҡының шундай ғәҙәте бар ине, әгәр батша итеп бер кешене һайлаһалар, аҡ филгә ултыртып, ҡаланың һәр тарафын күрһәтеп йөрөтәләр ине. Уны шулайтып алып йөрөгәндә, уға ла теге ҡапҡанан үтергә тура килде. Иң беренсе юлдаштарының яҙған яҙыуҙарын күреп, былай яҙырға бойорҙо: «Ижтиһадлы булыу, матур булыу, аҡыллы булыу һәм әҙәмдең башына килгән нәмәләр — кәрәк яҡшылыҡтан булһын, кәрәк яманлыҡтан булһын — барыһы да Аллаһының тәҡдире буйынсалыр, һәм минең бында килеп батша булыуым да Аллаһы Тәғәләнең хөкөмө үә теләге менәндер».